MOKUNA XXXIV 
A no keia olelo a ka wahine kamaaina, alaila, ua ano e ko ke Alii 
wahine manao, aole nae oia 1 wikiwiki i ka huhu; aka, i mea e mao- 
popo lea ai ia ia, hoomanawanui no o Laielohelohe. I aku nae oia i 
ke kamaaina, “ Malia i hookina ai kun kane ia’u i ka inu awa, ia’u 
paha e moe ana i ka-ona awa, hele kela; aka, ma keia po, e ukali ana 
wau ia ia.” 
Ta po iho, hoomaka hou o Kekalukaluokewa e haawi i ka awa, 
alaila, hooko aku la no kana wahine; aka, mahope o ka pau ana o ka 
inu awa ana, puka koke aku la o Laielohelohe iwaho o ka hale, a hoo- 
Iualuai aku Ja, a pau loa ka awa i ka luaiia, aole nae i ike mai kana 
kane 1 keia hana maalea a kana wahine; ai ka hoi ana aku i ka hale, 
haawi mua iho la ua o Laielohelohe ia ia i ka hiamoe nui ma kona 
ano maalea. 
A ike mai la o Kekalukaluokewa, he hiamoe io ko kana wahine 
no ka’ ona awa; ia manawa hoomaka hou ke kane i kana hana mau, 
a hele aku la i o Hinaikamalama la. 
A ike o Laielohelohe, ua hala aku la kela, ala ae la oia, a ukali aku 
la ia Kekalukaluokewa me kona ike oleia. 
Ta ukali ana o Laielohelohe, aia hoi ua loaa pono aku la kana 
kane ia ia e hana ana i ka hewa me Hinaikamalama. 
Ta manawa, olelo aku o Laielohelohe ia Kekalukaluokewa, oiai 
alia ma ko Hinaikamalama wahi moe laua, “E kuu kane, ua puni 
wau la oe, malia oe e hookina nei ia’u i ka awa, he hana ka‘kau, a 
nolaila, ua loaa maopopo ae nei olua ia’u, nolaila, ke olelo nei wau ia 
oe, aole e pono ia kaua ke hoomanawanui i ka noho ana maanei, e 
pono ia kaua ke hoi i Kauai, a nolaila, e hoi kaua ano.” 
Ike mai la kana kane i ka maikai o ka manao o ke Alii wahine, 
ku ae la laua « hoi aku lai Honokalani. A ma ia ao ana ae, hooma- 
kaukau koke na waa no ka hooko i ka olelo a Laielohelohe, me ka 
manao ia po iho e holo ai, aole nae i holo, no ka mea, ua hoomaimai 
ae la o Kekalukaluokewa, a nolaila, ua hala ia po; a i kekahi po iho, 
hana hou no o Kekalukaluokewa i kana hana, a no ia mea, ua haalele 
o Laielohelohe i kona aloha i kana kane, a hoi aku la i Kauai ma kona 
mau waa, me kona manao hou ole aku ia Kekalukaluokewa. 
Ta Laielohelohe ma Kauai mahope iho o kona haalele ana i kana 
kane; i kekahi la, hiki hou mai o Kaonohiokala mai Kahakaekaea 
mai, a halawai iho la me Laielohelohe. 
74936°—19—33 erH——39 609 
